Domna Khomjuk

Domna Maksimovna Khomjuk (opprinnelig Zakharova, kildinsamisk: Туомн Хомюк, , opprinnelig Захарова; født 10. september 1954 i Koarrdõgk, Murmansk, Sovjetunionen) er en kildinsamisk zootekniker, forfatter, oversetter og musiker. Hun er også aktiv i revitaliseringen av det kildinsamiske språket og kultur.

Familiebakgrunn
Domna Maksimovna Zakharova ble født 10. september 1954 i Koarrdõgk (kildinsamisk: Коа̄ррдэгк og russisk: Воронье).. Foreldrene hennes var reindriftssamer og dekorerte krigsveteraner. Faren hennes var Maksim Antonovitsj Zakharov (1919–1984) og moren hennes var Marija Ivanovna Zakharova (1922–2008). Sammen hadde de ni barn.

I 1962 vedtok Sovjetunionen å bygge vannkraftverket Serebrjanskaja i nærheten av hvor de bodde. For å bygge vannkraftverket, måtte man demme elven Koarrdõgk. Noen år senere, da hele landsbyen Koarrdõgk skulle bli oversvømt og senket under vann, ble familien flyttet til Lovozero.

Musikk 
Kildinsamenes tradisjonelle vokalmusikk, kalt livvt eller luvvt (kildinsamisk: лыввьт eller луввьт), har vært en del av Khomjuks liv siden hun ble født. Både Khomjuks mor og bestemor sang luvvt og moren hennes var en kjent sanger. Moren hennes sang sammen med musikkgrupper som Lujavvr (kildinsamisk: Луяввьр) og Ojjar (kildinsamisk: Ойяр). Noen av hennes luvvt har blitt registrerte; disse er arkiverte i Norge, Estland, Tyskland etc. Khomjuks søster, Anfisa Agejeva, er også kjent for sin luvvt-sang. 

I 2002, året etter at søsteren hennes vant joikkategorien i Sámi Grand Prix, deltok Khomjuk i Sámi Grand Prix for første gang, med en luvvt kalt «Luojavr» (kildinsamisk: Луяввьр). Luvvten hennes beskriver hjembyen hennes Lovozero. I 2003 og 2019 deltok Khomjuk igjen i Sámi Grand Prix sammen med søsteren Anfisa Agejeva, med henholdsvis bidragene «Duottar» og «Vuess». I 2019 mottok Khomjuk Áillohaš musikkpris. I 2021 deltok Khomjuk igjen i Sámi Grand Prix, med «Parrša vigket» (kildinsamisk: Па̄ррьшя вигетѣ).

I tillegg til å framføre luvvt, samler Khomjuk og søsteren hennes også inn luvvt og registrerer dem, for å sikre at fremtidige generasjoner har tilgang til dem.

Referanser

Eksterne lenker 
 

Samiske musikere
Personer fra Murmansk oblast
Vinnere av Áillohaš musikkpris